העיקרון שמכתיב את גובה הפיצוי הוא היקף הנזק שנגרם ליולדת או לתינוק וההשלכות של הנזק על חייהם העתידיים. בית המשפט לוקח בחשבון את ההוצאות עבור סיוע בטיפול היומיומי, הפסדים בגין אובדן כושר השתכרות, הוצאות רפואיות ופרא רפואיות, הוצאות הנובעות מהצורך בהתאמת דיור ופגיעה בניידות, כמו גם פיצוי בגין כאב, סבל ועוגמת נפש. במקרים קיצוניים הפיצוי כולל גם רכיב של קיצור תוחלת החיים.